CELEX: 32019R0643
Language: hu
Date: 2019-04-15 00:00:00
Title: A Bizottság (EU) 2019/643 végrehajtási rendelete (2019. április 15.) egyes áruk Kombinált Nómenklatúra szerinti besorolásáról

25.4.2019   
               
               
                  HU
               
               
                  Az Európai Unió Hivatalos Lapja
               
               
                  L 110/1
               
            
         A BIZOTTSÁG (EU) 2019/643 VÉGREHAJTÁSI RENDELETE
         (2019. április 15.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 15-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Az árucikk egy 48,26 cm (19 hüvelyk) hosszú, téglalap alakú acéllemezből és téglalap alakú, műanyag befogókarokból áll.
                        A befogókarok a lemezre merőlegesen vannak rögzítve, és a lemezzel ellentétes rövid oldalukon van egy nyílás.
                        A lemez mindkét végén előfúrt lyukak vannak ahhoz, hogy az árucikket csavarokkal a hosszúságával megegyező hosszúságú, távközlésben, adatfeldolgozó rendszerekben stb. használatos acélszekrényekhez (19 hüvelyk hosszúságú szekrényekhez) lehessen rögzíteni.
                        Az árucikket a szekrényekben a kábelek rendezésére tervezték.
                        Lásd a képet (*1)
                        
                     
                     
                        8302 42 00 
                     
                     
                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, a XV. áruosztályhoz tartozó Megjegyzések 2. c) és 3. pontja, a 94. árucsoporthoz tartozó Megjegyzések 1. d) pontja, valamint a 8302  és a 8302 42 00  KN-kód szövege határozza meg.
                        Az árucikk lényeges jellemzőjét az acéllemez határozza meg, mert a lemezt kell a szekrényhez rögzíteni, és az tartja a befogókarokat a helyükön.
                        A 8302  vámtarifaszám alá tartoznak a főként bútoron, ajtón, ablakon, karosszérián stb. használt, nem nemesfémből készült kiegészítő felszerelések és szerelvények általános célú csoportjai, még akkor is, ha azokat meghatározott célra tervezték (lásd még a 8302  vámtarifaszámhoz tartozó Harmonizált Rendszer Magyarázat első bekezdését).
                        Az acélszekrények a 94. árucsoporthoz tartozó Megjegyzések 2. pontja értelmében bútornak minősülnek (lásd még a Harmonizált Rendszer Bizottság 940320/3 és 940320/4 számú áruosztályozási véleményét).
                        Az árucikk a 8302  vámtarifaszám alá besorolt „szerelvény bútor vasalásához, nem nemesfémből” objektív jellemzőivel rendelkezik.
                        A XV. áruosztályhoz tartozó Megjegyzések 2. c) pontja szerint a 8302  vámtarifaszám alá tartozó árucikkek általános felhasználási célú részek.
                        A 9403  vámtarifaszám alá, bútor alkatrészeként történő besorolás ezért a 94. árucsoporthoz tartozó Megjegyzések 1. d) pontja alapján kizárt.
                        Az árucikket ezért a 8302 42 00  KN-kód alá, „más, bútorhoz használt, nem nemesfém vasalás, veret, szerelvény és hasonló” árucikként kell besorolni.
                     
                  
               
            
               (*1)  A kép csupán tájékoztató jellegű.